**Упутство о мерама заштите здравља ученика и запослених за основне**

**и средње школе**

**(Препоруке за безбедан повратак у школе током трајања пандемије**

**COVID-19)**

**Мере смањења ризика уноса корона вируса у школску средину**

• Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције.

• Ученици треба свако јутро пред полазак у школу да провере телесну температуру

**Одржавање физичке дистанце**

• Одржавати физичку дистанцу са другим особама у школи од најмање 1,5

метара

• Боравак у учионицама треба да буде највише 15 ученика/ца са обезбеђеним 4м2 по ученику и по један ученик у свакој клупи

• Едуковати ученике о значају одржавања физичке дистанце за спречавање ширења инфекције (пред почетак/на почетку школске године, час одељенског старешине искористити за едукацију ученика, као и одређене часове физичког и здравственог васпитања)

• У периоду непосредно пре и после наставе и између школских часова (мали и велики одмор) у школи и дворишту школе не стварати гужве.

• Одржавање физичке дистанце међу ученицима неопходно је и током малих и великог одмора. Препоручује се да ученици проводе велики одмор на отвореном (у школском дворишту) кад год то временске прилике дозвољавају.

• Организовати коришћење тоалета тако да у тоалет улази онолико деце колико кабина има, а да се испред тоалета чека у реду са поштовањем физичке дистанце од најмање једног метра.

• Не спроводити прославе у објекту (приредбе), као ни организоване групне посете местима где се очекује окупљање већег броја особа, излете и др.

**Ношење маски**

* Маску ученик треба да носи при уласку у школу па све до доласка
* до своје клупе.
* Маска се обавезно користи и приликом одговарања и сваког
* разговора.
* Маска се обавезно користи и приликом било којег кретања ван
* клупе, приликом одласка на одмор или тоалет.
* Препоручује се да ученици све време боравка у школи носе маску,
* али она се може одложити у периоду када ученик седи у својој клупи и слуша наставу.
* Током боравка у школи могуће је да се користи било која маска (хируршка, епидемиолошка или платнена), али она треба да се користи на исправан начин тако да покрива нос и уста.

Важно је редовно прање руку, као и да се не додирују очи, нос и уста неопраним рукама (пред почетак/на почетку школске године, час одељенског старешине искористити за едукацију ученика).

Исправно прање руку:

**Како?** Хигијенски исправном водом за пиће и сапуном у трајању од најмање20 секунди или употребом дезинфекционог средства на бази 70% алкохола.

Дезинфекција руку средствима на бази 70% алкохола не може заменити прање руку водом и сапуном уколико су руке видно запрљане. После 3 до 4 извршених дезинфекција руку обавезно опрати руке водом и сапуном.

**• Када?** Обавезно при уласка у школу, пре јела, после одласка у тоалет, пре спремања хране, након обављања респираторне хигијене (истресање носа,кашљања у марамицу итд.), после игре (нпр. после великог одмора, после часа физичког васпитања) и мажења животиња, када су видно запрљане, након изласка из школе и увек када постоји потреба.

• **Где?** На улазима у школу и тоалетима користити дезинфекциона средства

* Обавезно за време сваког школског одмора и између смена проветравати просторије
* Уколико временски услови дозвољавају препоручује држање отворених прозора и током трајања наставе.
* Едуковати ученике о значају редовног проветравања просторија у циљу спречавање ширења инфекције (пред почетак/на почетку школске године, час одељенског старешине искористити за едукацију ученика).
* Обратити пажњу ученицима да се сав отпад одлаже искључиво у корпе за отпатке.
* Нагласити да међусобно не деле храну и прибор за исхрану.

**Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID 19**

Уколико се симптоми појаве ван школе

Јавити се у COVID – 19 амбуланту надлежног дома здравља. Не одлазити у школу и истовремено обавестити надлежну особу у школи. Даље пратити препоруке лекара.

**Ученици:** При свакој сумњи на постојање респираторне инфекције ученику одмах ставити маску и сместити га у празну учионицу/просторију одређену за изолацију и обавестити родитеље и надлежни институт/завод за јавно здравље. О ученику, у соби за изолацију до доласка родитеља, потребно је да брине једна особа користећи маску и рукавице, а просторију након одласка детета очистити и дезинфиковати.